Diari Oficial de la Generalitat Valenciana


Sumari del DOGV 4480, del 14-04-2003 (2003/4314)

RESOLUCIÓ de 4 de març de 2003, del director del Centre de Desenvolupament Marítim de la Generalitat Valenciana per la qual s'aproven el model de targeta que acredita els professors de busseig com a adscrits als centres de busseig inscrits en el Registre de Centres de Busseig de la Comunitat Valenciana i el cartell acreditatiu de la inscripció dels centres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/03/04/(1)/dof/vci/html**

### Dades del document

Número de DOGV
:   4480

Data del DOGV
:   14-04-2003

Secció del DOGV
:   I. DISPOSICIONS GENERALS

Número del document
:   2003/4314


Data del document
:   04-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * document oficial
    * esport professional
    * esport
    * legislació
    * instal·lació esportiva
    * mar
    * personal docent

RESOLUCIÓ de 4 de març de 2003, del director del Centre de Desenvolupament Marítim de la Generalitat Valenciana per la qual s'aproven el model de targeta que acredita els professors de busseig com a adscrits als centres de busseig inscrits en el Registre de Centres de Busseig de la Comunitat Valenciana i el cartell acreditatiu de la inscripció dels centres. [2003/4314]
  
En compliment del que disposa l'article 2.6 de l'annex II i la disposició final primera del Decret 10/2003, de 4 de febrer, del Consell de la Generalitat, pel qual s'aprova el Reglament pel qual es regiran els centres de busseig de la Comunitat Valenciana i el procediment per a la sol·licitud d'autorització dels esmentats centres, resolc:
  
Primer
  
Aprovar el model de targeta que hauran de portar els professors de busseig que desenvolupen la seua activitat en els centres de busseig inscrits en el Registre de Centres de Busseig de la Comunitat Valenciana per a acreditar la seua adscripció al centre de busseig.
  
Segon
  
Les targetes s'expediran a sol·licitud dels centres de busseig i estos seran responsables del bon ús de les targetes, així com de la veracitat del seu contingut.
  
Tercer
  
Les targetes són propietat del Centre de Desenvolupament Marítim de la Generalitat Valenciana i el centre de busseig que les sol·licita és el seu depositari.
  
Quart
  
Les targetes que acreditaran els professors de busseig com a adscrits als centres de busseig inscrits en el Registre de Centres de Busseig de la Comunitat Valenciana tindran les característiques següents:
  
Material: clorur de polivinil laminat o equivalent.
  
Grandària: 85,69 mil·límetres de llarg, 53,98 mil·límetres d'ample, 0,76 mil·límetres de grossor.
  
Color: fons blau clar (pantone 279 C) en l'anvers i blanc en el revers.
  
Fotografia: integrada per digitalització a color.
  
En l'anvers del document figurarà el següent:
  
1. L'escut de la Generalitat Valenciana i el de l'Estat espanyol.
  
2. La denominació del títol que habilita el professor.
  
3. Una fotografia del professor integrada per digitalització en color.
  
4. El nom i cognoms de la persona en benefici de la qual s'atorga la targeta i el número del seu document nacional d'identitat, targeta de residència o passaport.
  
5. Data de caducitat del document.
  
6. Firma de l'autoritat encarregada de l'expedició del document.
  
En el revers del document figurarà el text següent:
  
Esta targeta, de la qual és depositari el centre de busseig, és propietat del Centre de Desenvolupament Marítim de la Generalitat Valenciana.
  
Només és vàlida si va acompanyada d'un document d'identitat vàlid del monitor de busseig i este manté una relació contractual amb el centre de busseig.
  
Cinqué
  
Aprovar el model del cartell regulat en l'article 2.6 de l'annex II del Decret 10/2003, de 4 de febrer, del Consell de la Generalitat, pel qual s'aprova el Reglament pel qual es regiran els centres de busseig de la Comunitat Valenciana i el procediment per a la sol·licitud d'autorització dels centres esmentats i que els centres de busseig inscrits hauran d'exhibir en lloc ben visible de les seues instal·lacions.
  
Sisé
  
El mencionat cartell tindrà un format DIN A4 i en este figurarà el següent:
  
1. L'escut de la Generalitat Valenciana.
  
2. Titular del centre.
  
3. Domicili, localitat, municipi i província.
  
4. Denominació específica i tipus de centre.
  
5. Activitats que s'autoritzen.
  
6. Nombre d'usuaris màxim diari autoritzat.
  
7. Número d'expedició.
  
8. Període de vigència de l'autorització.
  
9. Firma de l'autoritat encarregada de l'expedició del document.
  
10. La llegenda: ?Atés que el Centre de Busseig ... amb CIF núm. ... té els requisits exigits per la normativa vigent, expedisc este títol, que el faculta per a l'explotació d'activitats subaquàtiques en les modalitats de ... en l'àmbit turístic o esportivorecreatiu dins del territori de la Comunitat Valenciana durant l'any ...-.
  
Seté
  
Els cartells són propietat del Centre de Desenvolupament Marítim de la Generalitat Valenciana i el centre de busseig és el seu depositari.
  
Huité
  
La present resolució entrarà en vigor als trenta dies de la seua publicació en el Diari Oficial de la Generalitat Valenciana.


Còpia Permalink ELI